Foto: greenbelarus.info Gretsiya atrof-muhit muhofazasi vazirligining ma’lumotlariga ko‘ra, aholisi 11 millionga yaqin bo‘lgan mamlakatda bir yilda 4,5 milliard plastik paket ishlatiladi. Hukumat qaroriga ko‘ra, bugundan boshlab supermarketlarda plastik paketlar pullik bo‘ladi — ularning har biri 4 yevrosentga sotiladi. 2019 yildan esa ularning narxi 9 yevrosentga ko‘tariladi. — Plastik paket bizning odatiy iste’molimizni tark etishi kerak. Biz iste’molchilarning hulq-atvorini o‘zgartirish payidan bo‘lamiz, chunki fuqarolarimiz bunday paketlarni ishlatishning ekologik oqibatlarini chuqur anglab yetishlari kerak, — deya RIA Novosti Gretsiya atrof-muhit muhofazasi vazirining o‘rinbosari Sokratis Famellosning so‘zlarini keltirmoqda. Eslatib o‘tamiz, plastik paketlar jahonning ko‘plab davlatlarida taqiqlangan. Ular chirish muddati uzoqligi sababli atrof-muhitga, jumladan, hayvonot olamiga ulkan zarar yetkazadi.